Άννα Μαρία Ηλιάδου

Η **Άννα-Μαρία Ηλιάδου** συμμετείχε στην 4η σεζόν του Greece's Next Top Model το 2019, όπου κατέκτησε την 1η θέση. είναι 20 ετών, με ύψος 1,77 μέτρα και μένει στην Αθήνα. Η μητέρα της είναι μισή Ελληνίδα, μισή Ρωσίδα, ενώ ο πατέρας της είναι Έλληνας. Η αγαπημένη της ενασχόληση είναι το πιάνο –παίζει εδώ και 12 χρόνια και όπως είπε και η ίδια στο βίντεο της οντισιόν της, η μουσική είναι για την ίδια ένας τρόπος έκφρασης. Ο αγαπημένος της συνθέτης είναι ο Μπετόβεν γιατί, όπως λέει, «τα έργα του είναι πιο κοντά σε μένα». Όταν παίζει πιάνο, φεύγει όλο της το άγχος και ηρεμεί. Το πιάνο την κάνει να ξεφεύγει από τις σκέψεις της καθημερινότητας.[1]

Η Άννα-Μαρία Ηλιάδου δεν είναι άγνωστη στον χώρο του μόντελινγκ. Εργάζεται ως μοντέλο από τα 14 της και έχει περπατήσει σε αρκετές πασαρέλες για διάφορους σχεδιαστές. Είναι κάτι που της αρέσει πάρα πολύ και θέλει να το συνεχίσει. Όταν ποζάρει στον φακό νιώθει άνετα, διότι είναι κάτι που το έχει συνηθίσει πλέον και δεν αγχώνεται. Πρωταρχικός της στόχος, όπως είχε αποκαλύψει στην οντισιόν της, ήταν να μπει στο σπίτι του GNTM 2 για να δοκιμάσει τις αντοχές και τις δυνατότητές της, ενώ ήθελε να φτάσει όσο πιο ψηλά μπορούσε στον διαγωνισμό. Και πού να το φανταζόταν τότε ότι τελικά θα κατακτούσε την κορυφή και θα γινόταν το νέο Next Top Model της Ελλάδας.

Όπως είχε αποκαλύψει τότε, η αγαπημένη της παίκτρια στον περσινό διαγωνισμό ήταν η Άννα Αμανατίδου, ενώ δεν της άρεσε καθόλου η λεγόμενη «τριάδα της φωτιάς», γιατί «δεν συμπεριφέρονταν καλά στις άλλες κοπέλες, ήταν κακές».

Η Άννα-Μαρία Ηλιάδου είχε και κάποιες δύσκολες στιγμές κατά τη διάρκεια του GNTM. Μάλιστα, σε ένα επεισόδιο ήρθε σε κόντρα με τη Βίκυ Καγιά, που εκνευρίστηκε τόσο που της είπε «μπράβο, ωραία συμπεριφορά!».

Συγκεκριμένα, στη φωτογράφιση που τα κορίτσια χρειάστηκε να μπουν στο ίδιο ρούχο με ένα γνωστό μοντέλο, η Άννα-Μαρία -φωτογραφήθηκε με την Αναστασία Περράκη- ξέσπασε σε κλάματα μπροστά στους κριτές, υποστηρίζοντας πως η Περράκη δεν την άφησε να κάνει αυτό που ήθελε. «Δεν με ενδιαφέρει ο λόγος που μου το αρνήθηκε, αλλά θα προτιμούσα να το ακούσω από τον κ. Μπράτη, παρά από την Αναστασία», είπε η Άννα-Μαρία. «Δεν σε ενδιαφέρει;», τη ρώτησε απορημένη η Βίκυ Καγιά, με τη διαγωνιζόμενη του GNTM 2 να της απαντά «όχι». «Ωραία συμπεριφορά, μπράβο Άννα-Μαρία», της είπε φανερά εκνευρισμένο το διάσημο μοντέλο.

Από την πρώτη στιγμή που η Άννα-Μαρία περπάτησε μπροστά στους κριτές, εκείνοι είδαν ένα επίδοξο μοντέλο που ταιριάζει στο ύφος του Αγγελου Μπράτη. Οι αναλογίες, τα λεπτά χαρακτηριστικά της αλλά και το μπλαζέ ύφος της αποτελούν στοιχεία που αγαπά ο σχεδιαστής στα μοντέλα του. Κάπως έτσι δεν άργησε να πάρει τον τίτλο του «Μπρατόπουλου» στο GNTM 2.

Η συμπάθεια του μοντέλου προς τον κριτή αλλά και το αντίστροφο ήταν ολοφάνερη, καθώς σε πολλά σχόλιά της η Άννα-Μαρία αναφερόταν στον Άγγελο Μπράτη και έλεγε πόσο τον αγαπά. Αλλά και ο κριτής είχε αδυναμία στην παίκτρια του GNTM 2 και προσπαθούσε κάθε φορά να την καθοδηγεί με τα σχόλιά του και να της βγάζει τον καλύτερό της εαυτό. Μάλιστα, σε πλατό αποχώρησης ο Άγγελος Μπράτης είχε νευριάσει με τον Δημήτρη Σκουλό, ο οποίος επέμενε να συγκρίνει φωτογραφία της Άννας-Μαρίας, που δεν τα είχε πάει τόσο καλά, με αυτές των υπόλοιπων κοριτσιών.

Όταν συμμετείχε στον διαγωνισμό ήταν 18 ετών, σήμερα είναι 20

Κέρδισε 3 φορές την καλύτερη φωτογραφία, στα επεισόδια: 16 με θέμα *Bratis Fashion Show* 29 με θέμα *Red Riding Hood* 30 με θέμα *Trip To Milan*